### 10.    Beslutning om at udarbejde forslag til kommuneplantillæg om at inddrage [adresse] i [adresse]

**Åbent**

Sagsnr.: 326-2017-46951       J.nr.: 01.02.15           Klara Mogensen.:
326-2018-98176

**Sagstype**

Beslutning.

**Resume og sagens baggrund**

Kommunen har over en fire ugers periode indkaldt ideer og
forslag til planlægning for [adresse] som en del af [adresse]. På baggrund
af de indkomne bidrag skal udvalget tage stilling til, om planprocessen skal
fortsætte og i givet fald hvilke fokuspunkter der skal indgå i planlægningen.

Der henvises til Teknik- og Miljøudvalgets beslutning den 9.
januar 2018, pkt. 11.

**Indstillinger**

Chefen for Plan, Byg og Miljø indstiller, at der ikke
arbejdes videre med et forslag til kommuneplantillæg for [adresse] som en del af [adresse]
[adresse].

**Behandling**

Teknik- og Miljøudvalget.

**Sagsfremstilling**

Hvis [adresse] skal inddrages i [adresse] forudsætter
det, at kommunen udarbejder og godkender et tillæg til kommuneplanen i henhold
til Friluftsrådets certificeringsordning. En udvidelse af naturparkens
afgrænsning skal desuden endeligt godkendes af Naturpark Åmosens bestyrelse.

Der har via annoncering på kommunens hjemmeside været
indkaldt ideer og forslag til planlægningen i perioden 28. februar til 28.
marts 2018. Supplerende har [adresse] distribueret materialet på [adresse],
stået til rådighed ved offentligt møde arrangeret lokalt og besvaret en lang
række spørgsmål fra borgere.

Der er indkommet 33 bidrag fra borgere, virksomheder, Fonden
[adresse], og den nyvalgte bestyrelse for Reersø Lokalråd (bilag 1). Bilag 2
indeholder uddrag af de indkomne bidrag og administrationens bemærkninger
hertil. Herudover er der indleveret en underskriftindsamling med 174
underskrifter mod forslaget (bilag 3).

Bidragene er karakteriseret ved klart at tilkendegive, om
man er for eller imod forslaget, og der ytres mange forskellige synspunkter og
argumenter i begge retninger.

I hovedtræk omhandler bidragene:

Overvejende udtrykker folk bekymring for at blive en del af
naturparken og har svært ved at se fordelene. Flere anfægter, at [adresse] kan
betragtes som en del af [adresse] og anfører, at det ikke giver mening at inddrage
sommerhus- og byområde, havn og kystområde. Det påpeges, at der allerede færdes
mange turister og gæster på [adresse] og at en eventuel vækst i turisme kan give
udfordringer for infrastrukturen og håndteringen af trafik og færdsel på
[adresse]. Man ser ikke behov for at brande [adresse] på denne måde og er generelt
utrygge ved forslaget.

En anden gruppe af bidragene hilser forslaget velkomment og
ser naturparken som en mulighed for at sætte fokus på Reersøs kvaliteter. Man
ser, at det kan være en fordel at indgå i det fællesskab som [adresse] kan
tilbyde og at det er en unik mulighed i forhold til at kunne søge fonde og
lignende om støtte til initiativer. Konkret efterspørges eksempelvis flere muligheder
for ophold ved borde og bænke, shelters og udkigsposter. Samtidig nævnes
området omkring [adresse] som en lokalitet, der har behov for en
naturplejeindsats.

Ét bidrag (nr. 7) påpeger, at dæmningen ud til det nuværende
[adresse] ikke har en historisk sammenhæng med [adresse]. I stedet fremfører bidraget
et alternativt forslag til afgrænsning af naturparken, der tilgodeser Åmosens
sammenhæng med Nicoline Mortensen oprindelige udløb og området, hvor der ligger rester
af en gammel vikingehavn. Forslaget er indtegnet på kort og omfatter areal syd
for Reersøvej ud mod flasken (se bilag 2).

Der er indkommet et bidrag fra den nyvalgte bestyrelse for
Reersø Lokalråd (nr. 28), der klart tilkendegiver, at lokalrådet ikke bakker op
om forslaget og på det foreliggende grundlag ønsker, at ansøgningen trækkes
tilbage og sagen henlægges. Der er således ikke længere opbakning til den
ansøgning, som Lokalrådet oprindeligt har indgivet til [adresse].

*Vurdering og anbefaling*

Grundlaget for at igangsætte en proces frem mod et
kommuneplantillæg var et lokalt ønske fra Lokalrådet, som havde opbakning fra
Naturparkrådet og naturparkens bestyrelse. Naturparkrådet har dog ønsket en
højere grad af borgerinddragelse og tilkendegivet, at hvis denne proces viser,
at der er lokal opbakning, kan processen fortsætte.

Den gennemførte proces med indkaldelse af ideer og forslag
viser, at der er meget delte meninger om forslaget, og det kan ikke
konkluderes, at der er lokal opbakning. Samtidig er det væsentligt at bemærke,
at den nye bestyrelse for Reersø Lokalråd ikke længere bakker op om
initiativet.

Administrationen bemærker, at der ikke er nogen
planlægningsmæssig begrundelse for at, der skal udarbejdes et tillæg til kommuneplanen,
der inddrager [adresse] i [adresse].

På baggrund af ovenstående anbefaler administrationen, at
der ikke arbejdes videre med et forslag til kommuneplantillæg.

Udvalget kan eventuelt anbefale [adresse] at arbejde
videre med en alternativ afgrænsning.

**Økonomiske konsekvenser**

Ingen.

**Bilag**

|  |  |
| --- | --- |
| Bilag 1 - Alle indkomne bidrag, ideer og forslag | 326-2018-116375 |
| Bilag 2 - Behandling af indkomne bidrag | 326-2018-116380 |
| Bilag 3 - Underskriftindsamling | 326-2018-92137 |